ddrg/super_eurlex huggingface dataset:
Traktaten om oprettelse af Det Europæiske Fællesskab (konsolideret udgave Nice)

Tredje Del: Fællesskabets Politikker

Afsnit VIII: Beskæftigelse

Artikel 130

Artikel 130

Rådet nedsætter efter høring af Europa-Parlamentet et beskæftigelsesudvalg af rådgivende karakter, som skal fremme samordningen mellem medlemsstaterne vedrørende beskæftigelses- og arbejdsmarkedspolitikkerne. Udvalget har til opgave:

- at overvåge beskæftigelsessituationen og beskæftigelsespolitikkerne i medlemsstaterne og Fællesskabet

- med forbehold af artikel 207 at afgive udtalelser på Rådets eller Kommissionens anmodning eller på eget initiativ og at bidrage til forberedelsen af Rådets arbejde som nævnt i artikel 128.

Udvalget hører under opfyldelsen af sit mandat arbejdsmarkedets parter.

Hver medlemsstat og Kommissionen udpeger to medlemmer af udvalget.
Traktaten om oprettelse af Det Europæiske Fællesskab (konsolideret udgave Nice) - Femte Del: Fællesskabets institutioner - Afsnit 1: Bestemmelser vedrørende institutionerne - Kapitel 5: Den Europæiske Investeringsbank - Artikel 266 - Artikel 198 D - EF Traktaten (konsolideret udgave Maastricht) -



EF-Tidende nr. C 325 af 24/12/2002 s. 0139 - 0139

EF-Tidende nr. C 340 af 10/11/1997 s. 0286 - konsolideret udgave

EF-Tidende nr. C 224 af 31/08/1992 s. 0070 - konsolideret udgave



Traktaten om oprettelse af Det Europæiske Fællesskab (konsolideret udgave Nice) Femte Del: Fællesskabets institutioner Afsnit 1: Bestemmelser vedrørende institutionerne Kapitel 5: Den Europæiske Investeringsbank Artikel 266 Artikel 198 D - EF Traktaten (konsolideret udgave Maastricht) Artikel 266 Den Europæiske Investeringsbank har status som juridisk person. Den Europæiske Investeringsbanks medlemmer er medlemsstaterne. Den Europæiske Investeringsbanks vedtægter indeholdes i en protokol, der knyttes som bilag til denne traktat. Rådet kan på anmodning af Den Europæiske Investeringsbank og efter høring af Europa-Parlamentet og Kommissionen eller på anmodning af Kommissionen og efter høring af Europa-Parlamentet og Den Europæiske Investeringsbank med enstemmighed ændre artikel 4, 11 og 12 samt artikel 18, stk. 5, i Bankens vedtægter.
Traktaten om oprettelse af Det Europæiske Fællesskab (konsolideret udgave Nice)

Tredje Del: Fællesskabets Politikker

Afsnit XX: Udviklingssamarbejde

Artikel 179

Artikel 130 W - EF Traktaten (konsolideret udgave Maastricht)

Artikel 179

1. Med forbehold af de øvrige bestemmelser i denne traktat vedtager Rådet efter fremgangsmåden i artikel 251 de nødvendige foranstaltninger med henblik på at forfølge målene i artikel 177. Disse foranstaltninger kan være flerårige programmer.

2. Den Europæiske Investeringsbank bidrager på de betingelser, der er fastsat i dens vedtægter, til iværksættelsen af de foranstaltninger, der er nævnt i stk. 1.

3. Bestemmelserne i denne artikel berører ikke samarbejdet med landene i Afrika, Vestindien og Stillehavet inden for rammerne af AVS-EF-konventionen.
Traktaten om oprettelse af Det Europæiske Fællesskab (konsolideret udgave Nice)

Sjette Del: Almindelige og afsluttende bestemmelser

Artikel 309

Artikel 309

1. Hvis der er truffet beslutning om at suspendere de stemmerettigheder, der er tillagt repræsentanten for en medlemsstats regering, i overensstemmelse med artikel 7, stk. 3, i traktaten om Den Europæiske Union, suspenderes disse stemmerettigheder også for så vidt angår denne traktat.

2. Hvis det i overensstemmelse med artikel 7, stk. 2, i traktaten om Den Europæiske Union er fastslået, at en medlemsstat groft og vedvarende overtræder principper i artikel 6, stk. 1, i nævnte traktat, kan Rådet endvidere med kvalificeret flertal beslutte at suspendere visse af de rettigheder, der følger af anvendelsen af nærværende traktat på den pågældende medlemsstat. Rådet tager i så fald hensyn til en sådan suspensions mulige følger for fysiske og juridiske personers rettigheder og forpligtelser.

Den pågældende medlemsstat er under alle omstændigheder fortsat bundet af sine forpligtelser i henhold til denne traktat.

3. Rådet kan senere med kvalificeret flertal beslutte at ændre eller tilbagekalde foranstaltninger, der er truffet i medfør af stk. 2, som følge af ændringer i den situation, som har ført til, at de blev indført.

4. Når Rådet træffer afgørelse som nævnt i stk. 2 og 3, tager det ikke den pågældende medlemsstats regeringsrepræsentants stemmer i betragtning. Uanset artikel 205, stk. 2, defineres kvalificeret flertal som samme forholdsmæssige andel af de berørte rådsmedlemmers vægtede stemmer som den, der er fastsat i artikel 205, stk. 2.

Dette stykke gælder også, hvis stemmerettigheder suspenderes i medfør af stk. 1. I så fald træffes en afgørelse, der kræver enstemmighed, uden den pågældende medlemsstats regeringsrepræsentants stemme.
Traktaten om oprettelse af Det Europæiske Fællesskab (konsolideret udgave Nice)

Tredje Del: Fællesskabets Politikker

Afsnit IV: Visum, asyl, indvandring og andre politikker I forbindelse med den fri bevægelighed for personer

Artikel 65

Artikel 65

Foranstaltninger vedrørende samarbejde om civilretlige spørgsmål med grænseoverskridende virkninger, der skal træffes i henhold til artikel 67, og i det omfang de er nødvendige for det indre markeds funktion, omfatter

a) forbedring og forenkling:

- af ordningen for forkyndelse af retslige og udenretslige dokumenter på tværs af grænserne

- af samarbejdet om bevisoptagelse

- af anerkendelsen og fuldbyrdelsen af retsafgørelser i borgerlige sager, herunder handelssager, samt af afgørelser i udenretslige sager

b) fremme af foreneligheden mellem medlemsstaternes gældende regler om lovvalg og konflikter om stedlig kompetence

c) fjernelse af hindringer for, at civile retssager forløber tilfredsstillende, om nødvendigt ved fremme af foreneligheden mellem medlemsstaternes civile retsplejeregler.
Traktaten om oprettelse af Det Europæiske Fællesskab (konsolideret udgave Nice)

Tredje Del: Fællesskabets Politikker

Afsnit II: Landbruget

Artikel 36

Artikel 42 - EF Traktaten (konsolideret udgave Maastricht)

Artikel 42 - EØF Traktaten

Artikel 36

Bestemmelserne i kapitlet om konkurrenceregler finder kun anvendelse på produktionen af og handelen med landbrugsvarer i det omfang, Rådet beslutter dette inden for rammerne af de bestemmelser og i overensstemmelse med den fremgangsmåde, der er fastsat i artikel 37, stk. 2 og 3, samt under hensyntagen til den i artikel 33 angivne målsætning.

Rådet kan især tillade ydelse af støtte:

a) med henblik på at beskytte bedrifter, der er ugunstigt stillet som følge af strukturelle eller naturbetingede forhold

b) inden for rammerne af økonomiske udviklingsprogrammer.
12002E292

Traktaten om oprettelse af Det Europæiske Fællesskab (konsolideret udgave Nice) - Sjette Del: Almindelige og afsluttende bestemmelser - Artikel 292 - Artikel 219 - EF Traktaten (konsolideret udgave Maastricht) - Artikel 219 - EØF Traktaten



EF-Tidende nr. C 325 af 24/12/2002 s. 0148 - 0148

EF-Tidende nr. C 340 af 10/11/1997 s. 0295 - konsolideret udgave

EF-Tidende nr. C 224 af 31/08/1992 s. 0075 - konsolideret udgave

(EØF-traktaten - ingen publikationsreference)
Traktaten om oprettelse af Det Europæiske Fællesskab (konsolideret udgave Nice)

Femte Del: Fællesskabets institutioner

Afsnit 1: Bestemmelser vedrørende institutionerne

Kapitel 2: Fælles bestemmelser for flere institutioner

Artikel 252

Artikel 189 C - EF Traktaten (konsolideret udgave Maastricht)

Artikel 252

Når der i denne traktat henvises til denne artikel med henblik på vedtagelse af en retsakt, anvendes følgende fremgangsmåde:

a) Rådet, der træffer afgørelse med kvalificeret flertal på forslag af Kommissionen og efter udtalelse fra Europa-Parlamentet, fastlægger en fælles holdning

b) Rådets fælles holdning meddeles Europa-Parlamentet. Rådet og Kommissionen giver Europa-Parlamentet en udførlig redegørelse for grundene til Rådets fælles holdning samt for Kommissionens holdning.

Hvis Europa-Parlamentet inden for en frist på tre måneder fra denne meddelelse bifalder denne fælles holdning, eller har det ikke afgivet udtalelse inden udløbet af nævnte frist, vedtager Rådet endeligt den pågældende retsakt i overensstemmelse med den fælles holdning.

c) Europa-Parlamentet kan inden for den i litra b) nævnte frist på tre måneder med absolut flertal blandt sine medlemmer foreslå ændringer til Rådets fælles holdning. Europa-Parlamentet kan ligeledes med samme flertal forkaste Rådets fælles holdning. Resultatet af forhandlingerne fremsendes til Rådet og Kommissionen.

Hvis Europa-Parlamentet har forkastet Rådets fælles holdning, kan Rådet ved en anden behandling kun træffe afgørelse med enstemmighed.

d) Kommissionen behandler på ny inden for en frist på en måned det forslag, på grundlag af hvilket Rådet har fastlagt sin fælles holdning, under hensyn til de af Europa-Parlamentet foreslåede ændringer.

Kommissionen fremsender til Rådet sammen med sit genbehandlede forslag de ændringsforslag fra Europa-Parlamentet, som den ikke har accepteret, idet den afgiver udtalelse om disse. Rådet kan med enstemmighed vedtage disse ændringer.

e) Rådet vedtager med kvalificeret flertal det af Kommissionen genbehandlede forslag.

Rådet kan kun med enstemmighed ændre det af Kommissionen genbehandlede forslag.

f) I de tilfælde, der er omhandlet i litra c), d) og e), træffer Rådet afgørelse inden for en frist på tre måneder. Hvis en afgørelse ikke træffes inden for denne frist, anses Kommissionens forslag ikke for vedtaget.

g) De i litra b) og f) omhandlede frister kan forlænges med højst en måned ved fælles overenskomst mellem Rådet og Europa-Parlamentet.
Traktaten om oprettelse af Det Europæiske Fællesskab (konsolideret udgave Nice)

Tredje Del: Fællesskabets Politikker

Afsnit VII: Den økonomiske og monetære politik

Kapitel 3: Institutionelle bestemmelser

Artikel 113

Artikel 109 B - EF Traktaten (konsolideret udgave Maastricht)

Artikel 113

1. Formanden for Rådet og et medlem af Kommissionen kan uden stemmeret deltage i møderne i ECB's Styrelsesråd.

Formanden for Rådet kan fremsætte forslag til drøftelse i ECB's Styrelsesråd.

2. Formanden for ECB opfordres til at deltage i Rådets møder, når dette behandler spørgsmål vedrørende ESCB's mål og opgaver.

3. ECB fremsender en årsberetning om ESCB's aktiviteter og om den monetære politik i det foregående og det indeværende år til Europa-Parlamentet, Rådet og Kommissionen og også til Det Europæiske Råd. Formanden for ECB forelægger beretningen for Rådet og for Europa-Parlamentet, som kan foranstalte en generel drøftelse på grundlag heraf.

Formanden for ECB og de øvrige medlemmer af direktionen kan på anmodning af Europa-Parlamentet eller på eget initiativ høres af Europa-Parlamentets kompetente udvalg.
Traktaten om oprettelse af Det Europæiske Fællesskab (konsolideret udgave Nice)

Femte Del: Fællesskabets institutioner

Afsnit 1: Bestemmelser vedrørende institutionerne

Kapitel 3: Den Økonomiske og Sociale Udvalg

Artikel 261

Artikel 197 - EF Traktaten (konsolideret udgave Maastricht)

Artikel 197 - EØF Traktaten

Artikel 261

Udvalget opdeles i faglige sektioner for de vigtigste af de områder, som denne traktat omfatter.

De faglige sektioner arbejder inden for rammerne af Udvalgets almindelige kompetence. De kan ikke rådspørges uafhængigt af Udvalget.

Inden for Udvalget kan der i øvrigt nedsættes underudvalg, der om bestemte spørgsmål eller på bestemte områder udarbejder forslag til udtalelser, som forelægges Udvalget til overvejelse.

De nærmere retningslinjer for sammensætningen af de faglige sektioner og underudvalgene og for disses kompetence fastsættes i forretningsordenen.
12002E294

Traktaten om oprettelse af Det Europæiske Fællesskab (konsolideret udgave Nice) - Sjette Del: Almindelige og afsluttende bestemmelser - Artikel 294 - Artikel 221 - EF Traktaten (konsolideret udgave Maastricht) - Artikel 221 - EØF Traktaten



EF-Tidende nr. C 325 af 24/12/2002 s. 0148 - 0148

EF-Tidende nr. C 340 af 10/11/1997 s. 0296 - konsolideret udgave

EF-Tidende nr. C 224 af 31/08/1992 s. 0075 - konsolideret udgave

(EØF-traktaten - ingen publikationsreference)
Traktaten om oprettelse af Det Europæiske Fællesskab (konsolideret udgave Nice) - Fjerde Del: De oversøiske landes og territoriers associering - Artikel 185 - Artikel 134 - EF Traktaten (konsolideret udgave Maastricht) - Artikel 134 - EØF Traktaten



EF-Tidende nr. C 325 af 24/12/2002 s. 0113 - 0113

EF-Tidende nr. C 340 af 10/11/1997 s. 0259 - konsolideret udgave

EF-Tidende nr. C 224 af 31/08/1992 s. 0055 - konsolideret udgave

(EØF-traktaten - ingen publikationsreference)



Traktaten om oprettelse af Det Europæiske Fællesskab (konsolideret udgave Nice) Fjerde Del: De oversøiske landes og territoriers associering Artikel 185 Artikel 134 - EF Traktaten (konsolideret udgave Maastricht) Artikel 134 - EØF Traktaten Artikel 185 Såfremt toldsatsernes niveau for varer hidrørende fra tredjeland ved indførsel til et land eller territorium, når bestemmelserne i artikel 184, stk. 1, finder anvendelse, vil kunne fremkalde omlægninger af samhandelen til skade for en medlemsstat, kan denne begære, at Kommissionen foreslår de øvrige medlemsstater nødvendige foranstaltninger for at afhjælpe denne situation.
Traktaten om oprettelse af Det Europæiske Fællesskab (konsolideret udgave Nice)

Tredje Del: Fællesskabets Politikker

Afsnit III: Den frie bevægelighed for personer, tjenesteydelser og kapital

Kapitel 2: Etableringsretten

Artikel 45

Artikel 55 - EF Traktaten (konsolideret udgave Maastricht)

Artikel 55 - EØF Traktaten

Artikel 45

Virksomhed, som varigt eller lejlighedsvis er forbundet med udøvelse af offentlig myndighed i en medlemsstat, er i den pågældende stat ikke omfattet af bestemmelserne i dette kapitel.

På forslag af Kommissionen kan Rådet med kvalificeret flertal undtage visse erhverv fra bestemmelserne i dette kapitel.
12002E118

Traktaten om oprettelse af Det Europæiske Fællesskab (konsolideret udgave Nice) - Tredje Del: Fællesskabets Politikker - Afsnit VII: Den økonomiske og monetære politik - Kapitel 4: Overgangsbestemmelser - Artikel 118 - Artikel 109 G - EF Traktaten (konsolideret udgave Maastricht) -



EF-Tidende nr. C 325 af 24/12/2002 s. 0083 - 0083

EF-Tidende nr. C 340 af 10/11/1997 s. 0229 - konsolideret udgave

EF-Tidende nr. C 224 af 31/08/1992 s. 0041 - konsolideret udgave
Traktaten om oprettelse af Det Europæiske Fællesskab (konsolideret udgave Nice)

Femte Del: Fællesskabets institutioner

Afsnit 1: Bestemmelser vedrørende institutionerne

Kapitel 2: Fælles bestemmelser for flere institutioner

Artikel 250

Artikel 189 A - EF Traktaten (konsolideret udgave Maastricht)

Artikel 250

1. Når Rådet i medfør af denne traktat træffer afgørelse på forslag af Kommissionen, kan det kun ændre dette forslag ved enstemmig vedtagelse, jf. dog artikel 251, stk. 4 og 5.

2. Så længe Rådet ikke har truffet afgørelse, kan Kommissionen ændre sit forslag under hele forløbet af de procedurer, der fører frem til vedtagelse af en fællesskabsretsakt.
Traktaten om oprettelse af Det Europæiske Fællesskab (konsolideret udgave Nice) - Femte Del: Fællesskabets institutioner - Afsnit 1: Bestemmelser vedrørende institutionerne - Kapitel 1: Institutionerne - 3. Afdeling: Kommissionen - Artikel 216 - Artikel 160 - EF Traktaten (konsolideret udgave Maastricht) - Artikel 160 - EØF Traktaten



EF-Tidende nr. C 325 af 24/12/2002 s. 0121 - 0121

EF-Tidende nr. C 340 af 10/11/1997 s. 0268 - konsolideret udgave

EF-Tidende nr. C 224 af 31/08/1992 s. 0060 - konsolideret udgave

(EØF-traktaten - ingen publikationsreference)



Traktaten om oprettelse af Det Europæiske Fællesskab (konsolideret udgave Nice) Femte Del: Fællesskabets institutioner Afsnit 1: Bestemmelser vedrørende institutionerne Kapitel 1: Institutionerne 3. Afdeling: Kommissionen Artikel 216 Artikel 160 - EF Traktaten (konsolideret udgave Maastricht) Artikel 160 - EØF Traktaten Artikel 216 Ethvert medlem af Kommissionen kan afskediges af Domstolen på begæring af Rådet eller Kommissionen, hvis han ikke længere opfylder de nødvendige betingelser for at udøve sit hverv, eller hvis han har begået en alvorlig forseelse.
Traktaten om oprettelse af Det Europæiske Fællesskab (konsolideret udgave Nice) - Fjerde Del: De oversøiske landes og territoriers associering - Artikel 187 - Artikel 136 - EF Traktaten (konsolideret udgave Maastricht) - Artikel 136 - EØF Traktaten



EF-Tidende nr. C 325 af 24/12/2002 s. 0113 - 0113

EF-Tidende nr. C 340 af 10/11/1997 s. 0259 - konsolideret udgave

EF-Tidende nr. C 224 af 31/08/1992 s. 0055 - konsolideret udgave

(EØF-traktaten - ingen publikationsreference)



Traktaten om oprettelse af Det Europæiske Fællesskab (konsolideret udgave Nice) Fjerde Del: De oversøiske landes og territoriers associering Artikel 187 Artikel 136 - EF Traktaten (konsolideret udgave Maastricht) Artikel 136 - EØF Traktaten Artikel 187 Rådet vedtager, med udgangspunkt i de opnåede resultater og på grundlag af de principper, der er nedfældet i denne traktat, enstemmigt de nærmere retningslinjer for og fremgangsmåden ved disse landes og territoriers associering med Fællesskabet.
Traktaten om oprettelse af Det Europæiske Fællesskab (konsolideret udgave Nice)

Tredje Del: Fællesskabets Politikker

Afsnit VII: Den økonomiske og monetære politik

Kapitel 2: Den monetære politik

Artikel 105

Artikel 105 - EF Traktaten (konsolideret udgave Maastricht)

Artikel 105 - EØF Traktaten

Artikel 105

1. Hovedmålet for ESCB er at fastholde prisstabilitet. Uden at målsætningen om prisstabilitet derved berøres, støtter ESCB de generelle økonomiske politikker i Fællesskabet med henblik på at bidrage til gennemførelsen af Fællesskabets mål som fastsat i artikel 2. ESCB handler i overensstemmelse med princippet om en åben markedsøkonomi med fri konkurrence, som fremmer en effektiv ressourceallokering, og i overensstemmelse med principperne i artikel 4.

2. De grundlæggende opgaver, der skal udføres af ESCB, er:

- at formulere og gennemføre Fællesskabets monetære politik

- at foretage transaktioner i udenlandsk valuta i overensstemmelse med bestemmelserne i artikel 111

- at besidde og forvalte medlemsstaternes officielle valutareserver

- at fremme betalingssystemernes smidige funktion.

3. Stk. 2, tredje led, berører ikke medlemsstaternes regeringers besiddelse og forvaltning af arbejdsbeholdninger i udenlandske valutaer.

4. ECB skal høres

- om ethvert forslag til fællesskabsretsakt inden for dens kompetenceområder

- af de nationale myndigheder om ethvert udkast til retsforskrift inden for dens kompetenceområder, men inden for de rammer og på de betingelser, der fastsættes af Rådet efter fremgangsmåden i 107, stk. 6.

ECB kan forelægge udtalelser for de relevante fællesskabsinstitutioner eller -organer eller nationale myndigheder om spørgsmål inden for dens kompetenceområder.

5. ESCB bidrager til en smidig gennemførelse af de kompetente myndigheders politikker vedrørende tilsyn med kreditinstitutter og det finansielle systems stabilitet.

6. Rådet, der træffer afgørelse med enstemmighed på forslag af Kommissionen og efter høring af ECB samt efter samstemmende udtalelse fra Europa-Parlamentet, kan overdrage ECB specifikke opgaver i forbindelse med politikker vedrørende tilsyn med kreditinstitutter og andre finansielle institutioner bortset fra forsikringsselskaber.
Traktaten om oprettelse af Det Europæiske Fællesskab (konsolideret udgave Nice)

Tredje Del: Fællesskabets Politikker

Afsnit IV: Visum, asyl, indvandring og andre politikker I forbindelse med den fri bevægelighed for personer

Artikel 62

Artikel 62

Rådet vedtager efter fremgangsmåden i artikel 67 og inden fem år efter Amsterdam-traktatens ikrafttræden:

1) foranstaltninger med henblik på i overensstemmelse med artikel 14 at sikre, at personer, uanset om de er unionsborgere eller tredjelandsstatsborgere, ikke kontrolleres ved passage af de indre grænser

2) foranstaltninger vedrørende passage af medlemsstaternes ydre grænser, hvori der fastlægges

a) standarder og procedurer, som medlemsstaterne skal følge ved udøvelse af personkontrol ved disse grænser

b) visumregler for forventet ophold i højst tre måneder, herunder

i) listen over de tredjelande, hvis statsborgere skal være i besiddelse af visum, når de passerer de ydre grænser, og dem, hvis statsborgere er fritaget for dette krav

ii) procedurer og betingelser for medlemsstaternes udstedelse af visa

iii) ensartet udformning af visa

iv) regler om et ensartet visum

3) foranstaltninger vedrørende de betingelser, på hvilke tredjelandsstatsborgere frit kan rejse inden for medlemsstaternes område i højst tre måneder.
12002E200

Traktaten om oprettelse af Det Europæiske Fællesskab (konsolideret udgave Nice) - Femte Del: Fællesskabets institutioner - Afsnit 1: Bestemmelser vedrørende institutionerne - Kapitel 1: Institutionerne - 1. Afdeling: Europe-Parlamentet - Artikel 200 - Artikel 143 - EF Traktaten (konsolideret udgave Maastricht) - Artikel 143 - EØF Traktaten



EF-Tidende nr. C 325 af 24/12/2002 s. 0117 - 0117

EF-Tidende nr. C 340 af 10/11/1997 s. 0263 - konsolideret udgave

EF-Tidende nr. C 224 af 31/08/1992 s. 0057 - konsolideret udgave

(EØF-traktaten - ingen publikationsreference)
Traktaten om oprettelse af Det Europæiske Fællesskab (konsolideret udgave Nice) - Protokol vedrørende artikel 67 i traktaten om oprettelse af Det Europæiske Fællesskab -



EF-Tidende nr. C 325 af 24/12/2002 s. 0184 - 0184



PROTOKOL VEDRØRENDE ARTIKEL 67 I TRAKTATEN OM OPRETTELSE AF DET EUROPÆISKE FÆLLESSKAB DE HØJE KONTRAHERENDE PARTER ER BLEVET ENIGE OM følgende bestemmelse, der knyttes som bilag til traktaten om oprettelse af Det Europæiske Fællesskab: Eneste artikel Fra den 1. maj 2004 træffer Rådet afgørelse med kvalificeret flertal på forslag af Kommissionen og efter høring af Europa-Parlamentet, når det vedtager de foranstaltninger, der er nævnt i artikel 66 i traktaten om oprettelse af Det Europæiske Fællesskab.
Traktaten om oprettelse af Det Europæiske Fællesskab (konsolideret udgave Nice)

Femte Del: Fællesskabets institutioner

Afsnit 2: Finansielle bestemmelser

Artikel 268

Artikel 199 - EF Traktaten (konsolideret udgave Maastricht)

Artikel 199 - EØF Traktaten

Artikel 268

Alle Fællesskabets indtægter og udgifter, herunder dem, der vedrører Den Europæiske Socialfond, skal anslås for hvert regnskabsår og optages i budgettet.

De administrationsudgifter, som bestemmelserne i traktaten om Den Europæiske Union om den fælles udenrigs- og sikkerhedspolitik samt om samarbejdet om retlige og indre anliggender medfører for institutionerne, afholdes over budgettet. De aktionsudgifter, som gennemførelsen af disse bestemmelser medfører, kan på de deri anførte vilkår ligeledes afholdes over budgettet.

Indtægter og udgifter på budgettet skal balancere.
Traktaten om oprettelse af Det Europæiske Fællesskab (konsolideret udgave Nice)

Femte Del: Fællesskabets institutioner

Afsnit 2: Finansielle bestemmelser

Artikel 271

Artikel 202 - EF Traktaten (konsolideret udgave Maastricht)

Artikel 202 - EØF Traktaten

Artikel 271

De i budgettet anførte udgifter bevilges for et regnskabsår ad gangen, medmindre andet er fastsat i det i medfør af artikel 279 udfærdigede regnskabsregulativ.

På de betingelser, der fastsættes i medfør af artikel 279, kan bevillinger, som ikke er beregnet til dækning af personaleudgifter, og som ikke er udnyttede ved regnskabsårets udløb, overføres, men kun til de følgende regnskabsår.

Bevillingerne opdeles i hovedkonti efter udgifternes art eller formål og opdeles yderligere i det omfang, der er nødvendigt, i overensstemmelse med det i medfør af artikel 279 udstedte regnskabsregulativ.

Europa-Parlamentets, Rådets og Kommissionens og Domstolens udgifter opføres i særskilte afsnit i budgettet, dog således at en særlig ordning kan gennemføres for visse fællesudgifter.